  Туспуктэм: t.me/yaroslav_semenov Наталия Сильвестрова Ижкарысь выль аропортэз пуктон ужъёс азьланьтӥсько. Матысь дыре липет балкаосты юнматонэз йылпумъялозы. Со сярысь Удмуртиысь кивалтэтлэн тӧроез Ярослав Семёнов телеграм-каналаз ивортӥз. Нулевой этажын гидроизоляцияя но инъетсэ вулэсь утёнъя ужъёсты быдэстӥзы, борддоръёсты штукатуркаен шобыртӥзы, технической висъетъёслы борддоръёс лэсьтӥзы, одӥг тубат люкетэз бетонэн кисьтӥзы. Нырысетӥ этажын 66 колоннаос пуктӥзы, куинь лифт но кык тубат шахтаос лэсьтӥзы, канализация но зор вуэз нуон сӧзнэт радъязы. Выж плитаез армировать карыны кутскизы. Кыкетӥ этажын 23 колонна пуктӥзы, инъет плитаосты бетонэн кисьто. Озьы ик аэровокзаллэн липетэзлэсь корт конструкцизэ лэсьтыны кутскизы. Ужъёсты юнматэм радлыкъя нуо. Тодэ вайытом, выль терминалзэ пуктыны 2023-тӥ арын оштолэзе кутскизы, Ижкар аэропортлы калыккуспо инлык сётӥзы. Тегъёс: аэропорт лэсьтӥськон Ижкар Удмуртия  